אנדרו סקרבורו

אנדרו סקרבורו (באנגלית: Andrew Scarborough; נולד ב-26 בספטמבר 1973) הוא שחקן אנגלי המוכר מהופעתו בתפקיד טים דרו בסדרה זוכת הפרסים "אחוזת דאונטון". עוד הוא ידוע מתפקידים נוספים שלו בטלוויזיה בסדרות "לבבות ועצמות", "התנ"ך", "פונדק ג'מייקה", "Hidden" ו"נערות רעות". סקרבורו הוא שחקן תיאטרון המופיע ברבים מהתיאטראות החשובים בלונדון, בהם תיאטראות וסט אנד, כמו גם בתיאטראות ברחבי בריטניה ובברלין.

ביוגרפיה
סקרבורו נולד בהארוגייט שבצפון יורקשייר. הוא למד בבית הספר בהארוגייט .

קריירה
סקרבורו למד בבית הספר למשחק "Webber Douglas Academy of Dramatic Art". הופעת הבכורה המקצועית שלו הייתה על הבמה בתיאטרון הארוגייט בשלושה מחזות. הראשון "מבקר המדינה" בתפקיד דובצ'ינסקי, אחריו ב"חלום ליל קיץ" בדמות אוברון, וכן במחזה "Genie of the Lamp", עיבוד פנטו  בריטי לסיפור אלאדין ומנורת הקסמים. הוא גילם את היתקליף במחזה על פי הרומן "אנקת גבהים" מאת אמילי ברונטה. ב-1995 שיחק בתפקיד רנלדו בהפקה של תיאטרון אלמיידה של המחזה "המלט" בכיכובו של רייף פיינס.

בטלוויזיה הופיע סקרבורו לראשונה בסדרת הדרמה הפופולרית של ה-BBC "חדר מיון". עוד שיחק בתפקידים שונים בדרמות טלוויזיוניות כגון בסדרה "The Bill" של ITV, ב-"Streets of Gold", בסדרה המשטרתית "Heartbeat", בסדרת הדרמה "Touching Evil", ובסדרה "עדות אילמת" של BBC One. הוא השתתף בתפקיד אורח באופרת הסבון "קורוניישן סטריט" בדמות הארווי רובן.

בשנת 2000 שיחק סקרבורו בסרט הטלוויזיה "ג'ייסון והארגונטים" בהפקת רשת הולמרק.

הוא כיכב בתפקיד קווין ספירס בסדרה "נערות רעות" של ITV, בדמות סטיוארט דיימונד בסדרה "סקס, רובים ופרברים" של ערוץ 5, מארק בסרט הטלוויזיה "The Innocent", מייקל אוון בדרמה הקומית "לבבות ועצמות", ובתפיד שופט שלום במיני-סדרה "פונדק ג'מייקה" ב-BBC One. בסדרת הדרמה התקופתית "אחוזת דאונטון" גילם סקרבורו את טים דרו וזכה לביקורות נלהבות.

פילמוגרפיה
 שנה שם שם באנגלית תפקיד הערות 1993–2000 חדר מיון Casualty דניאל / גאווין טרנר סדרת טלוויזיה 1994–1999 The Bill תפקידים שונים סדרת טלוויזיה 1996–1997 Y Palman Aur מרקוס באנגלית "Streets of Gold" 1997 משפט ועונש Trial and Retribution טום 1998 עדות אילמת Silent Witness מרקו רוסי 1999 דיינג'רפילד Dangerfield השוטר דיוהרסט 1999 Touching Evil הבלש מרטין סימונס 2000 Heartbeat מרטין ולר 2000 ג'ייסון והארגונטים Jason and the Argonauts חייל סרט טלוויזיה 2001 The Innocent מארק לאטימר 2000–2001 קורוניישן סטריט Coronation street הארווי רובן 2000–2001 לבבות ועצמות Hearts and Bones מייקל אוון 2004 Eyes Down פיליפ סיטקום 2005 רומא Rome מילו 2005 נערות רעות Bad Girls קווין ספירס 2006–2007 סקס, רובים ופרברים Suburban Shootout סטיוארט דיימונד 2007 Roman Mysteries יוספוס 2007–2016 הולבי סיטי Holby City טים קמפבל / דני ברג / מרקוס דאן 2008–2010 רופאים Doctors מרטין ונינג 2008 The Royal Today ד"ר ג'ונתן אורמרוד 2009 ספוקס Spooks סטיבן הילייר 2011 Hidden בן לנדר 2011 איסטאנדרס EastEnders קרטר 2012 הגלימה Silk סמל בילוש אדם למברט 2013 Our Girl סמל פיטרס סרט טלוויזיה 2013 The Bible יהושע 2013–2015 אחוזת דאונטון Downton Abbey טים דרו 2014 פונדק ג'מייקה Jamaica Inn השופט באסאט מיני-סדרה

תפקידים בתיאטרון
 שנה שם שם באנגלית תפקיד הערות 1993 הנרי החמישי Henry V הנרי החמישי תיאטרון טאבארד 1993 מבקר המדינה The Government inspector דובצ'ינסקי תיאטרון הארוגייט 1993 חלום ליל קיץ Midsummer Night's Dream אוברון תיאטרון הארוגייט 1993 אלאדין Aladdin ג'יני תיאטרון הארוגייט 1994 אנקת גבהים Wuthering Heights היתקליף תיאטרון נורת'מפטון ותיאטרון רויאל יורק 1995 המלט Hamlet רנלדו תיאטרון האקני אמפייר 1996 Loot דניס 1998 אנקת גבהים Wuthering Heights הינדלי להקת גוד תיאטר 1998 Handbag דייוויד / מונקריף תיאטרון ATC ותיאטרון ליריק המרסמית' 2002 Wild Orchids הנסיך תיאטרון פסטיבל צ'יצ'סטר 2003 אלוף הבונים The Master Builder ראגנאר תיאטרון אלברי / וסט אנד 2004 Electricity מייקל וסט יורקשייר פלייהאוס 2005 Relative Values נייג'ל סליסברי פלייהאוס 2015 Uppercut בארי סאות'וורק פלייהאוס

קישורים חיצוניים

הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1973